Siebel Si 204

**Siebel Si 204** bolo nemecké dopravné a viacúčelové lietadlo používané v 40. a 50. rokoch 20. storočia.

## Vznik a vývoj
Siebel Si 204 bol pôvodne vyvinutý z typu Fh 104, koncipovaný ako ľahké dopravné lietadlo. Prebiehajúce vojnové udalosti však výrazne ovplyvnili jeho ďalší vývoj, a stroj bol postupne vyvíjaný pre vojenské účely, konkrétne nákladnú dopravu, spojovaciu, sanitnú, štábnu, poveternostnú a fotografickú službu. 

Siebel 204 bol projektovaný ako malé transportné lietadlo s dvojčlennou posádkou a 8 pasažiermi pre nemeckú Lufthansu. Vývoj tohto celokovového lietadla sa začal v roku 1938. Zákazníkom bolo ako zvyčajne RLM, ale vývoj prebiehal v úzkej spolupráci medzi Lufthansou a firmou Siebel v Halle. Po začatí vojny bolo prekonštruované na cvičné lietadlo s plne preskleným kokpitom pre lety na slepo. 

Prvé dva prototypy boli ešte doručené so starým kokpitom a ako civilné. K prvému vzletu prototypu došlo pravdepodobne 25. mája 1940, druhý vzlietol niekedy v januári 1941. Vzlet posledného, tretieho prototypu určeného pre Luftwaffe sa datuje na koniec roka 1941 alebo začiatok 1942. 

V tom čase firma Siebel vyrábala v licencii Junkers Ju 88 a tak bola schopná vyrobiť len 15 prototypov. Preto SNCAN vo Francúzsku vyrábal civilnú verziu A1 a tiež predsériovú A0 medzi aprílom 1942 a novembrom 1943. ČKD/BMM v protektoráte Čechy a Morava medzitým produkovalo verziu D0 s preskleným kokpitom; prvý kus doručili v januári 1943. Nasledovala produkcia ďalších 44 predsériových kusov. D1 séria sa začala v marci 1943 v Aero Vodochody a BMM v júni alebo júli 1943. V auguste 1943 aj SNCAN doručila prvé kusy D1. 

Produkcia verzie D3 začala v októbri 1944 vo firme Aero. D3 mala drevené krídla a kovovo-drevený chvost. Výroba D1 bola vo Francúzsku ukončená v auguste 1944 po oslobodení spojencami. Celkovo SNCAN vyrobilo 168 kusov Siebelu Si 204. BMM produkovalo Siebel 204 do októbra 1944 a potom prešlo na výrobu náhradných dielov pre tento typ. Na výrobu D3 mali v Aero prejsť v marci 1945 po vyrobení 486 kusov verzie D1. No v skutočnosti produkcia pokračovala len do januára 1945 s celkovou bilanciou 541 postavených kusov. Celkovo bolo teda postavených 1216 lietadiel tohto typu, vrátane prototypov. Verzia **Si 204D** bola bojovo nasadená na východnom fronte ako ľahký nočný bombardér pre rušivé bombardovanie. V tejto roli slúžila táto verzia v leteckom útvare *Luftwaffe STAB NSGr 4*.

## Bojové nasadenie

Siebel Si-204D bol používaný najmä v leteckých učilištiach typu B a C a jednotkou FÜG 1 (dodávateľská jednotka Luftwaffe), pravdepodobne ako osobné lietadlo pre posádky ktoré dodávali iné lietadlá k bojovým jednotkám. Siebel Si-204A bou používaný hlavne spojovacími letkami a bol používaný ako osobné lietadlo pre vyšších dôstojníkov ale aj v leteckých školách. 
V júli 1944 bolo dodaných 5 ks Siebelu Si-204, ktoré mali byť prekonštruované na nočné bojové lietadlá, ale žiadne ďalšie kusy potom už pre tento účel dodané neboli. Neexistujú však žiadne dôkazy, že by tieto stroje boli použité v boji.

Lufthansa dostala najmenej päť kusov Si-204. Prvý prototyp s imatrikuláciou *D-AEFR*, bol skúšaný od marca do mája 1941 pražskou pobočkou Lufthansy. Od jari 1942 do jari 1943 bol druhý prototyp s imatrikuláciou *D-ASGU* používaný na pravidelných linkách ako nákladné lietadlo. 
Stroj Siebel Si-204 bol pravdepodobne posledným nemeckým lietadlom zostreleným na Západnom fronte v Druhej svetovej vojne. Tento zostrel sa odohral večer o 20:00, dňa 8. mája 1945. Zostrelil ho poručík K. L. Smith zo 474. stíhacej skupiny, letiaci na stroji P-38 Lightning, približne  od mestečka Rodach v Bavorsku. 

Po skončení vojny sa jeden Si-204D zachoval na letisku Berlín-Tempelhof. Ďalší preletel do Ennsu v Rakúsku, kde bol zajatý Spojencami. Koristné Si-204 boli používané na rôzne účely; v Sovietskom zväze lietali u spoločnosti Aeroflot a v TsAGI, ale boli rýchlo nahradené strojmi domácej výroby. 

## Dodnes zachovalé stroje
thumb|right|Aero C-3A v kbelskom leteckom múzeu, 2010.
Nie je známe, aby sa do dnešných dní zachoval akýkoľvek pôvodný *Siebel Si-204*. Všetky zachovalé stroje sú v licencii vyrábané stroje *Aero C-3/103* a *Nord NC 701/ NC 702*. Stroj na obrázku v titule pochádza z múzea v Kbeloch. Ide o rekonštrukciu s použitím častí z strojov *Aero C-3A* a *Nord NC 702*, pričom v súčasnej podobe predstavuje verziu *Aero C-3A*. Ďalší relatívne zachovalý licenčný *Si-204* sa nachádza v Švédsku, v múzeu Air and Space Museum v Arlande pri Štokholme. V švédskom múzeu Flygvapenmuseum, v meste Linköping, je možné vidieť zachovalý *Nord NC 702*. Vo parížskom múzeu Musee de l'Air je možné vidieť taktiež renovovaný *Nord NC 702*. V Nemecku je možné vidieť *Nord NC 702*, ktorý sa nachádza v berlínskom Deutsches Technikmuseum. Po svete sa tiež nachádza väčšie množstvo nekompletných častí a je známe najmenej o dvoch rekonštrukciách, ktoré by mali vyústiť do jedného letuschopného a jedného statického exponátu. 
## Užívatelia
### Vojenskí
 Česko-Slovensko
* Česko-Slovensko používalo do druhej polovice 50. rokov 20. storočia stroje Aero C-3A, ktoré boli počas vojny vyrábané v okupovaných továrniach Aero a ČKD. Tieto stroje lietali v Svazarme, Česko-slovenských aerolíniách a samozrejme v česko-slovenských vzdušných silách. 
24px **[[Francúzsko]]**
* Francúzske vzdušné sily používali Siebely Si-204, ako aj stroje vyrobené podnikom SNCAN. V licencii vyrábané stroje mali názov Nord NC 701/ NC 702. 
 Maďarsko
* V Maďarských vzdušných silách slúžilo od roku 1947 do roku 1953 6 strojov Aero C-3.
24px **[[Nemecko]]**
* *[[Luftwaffe]]*
 Poľsko
* Vzdušné sily Poľska používali 6 strojov NC-701 medzi rokmi 1949 až 1955 na letecké snímkovanie.
 Sovietsky zväz

### Civilní
 Česko-Slovensko
* Československé aerolínie
24px **[[Nemecko]]**
* Lufthansa používala najmenej 4 stroje Siebel Si-204.
 Poľsko
* Letecká spoločnosť LOT používala medzi rokmi 1947 – 1948 6 strojov Nord NC 701, neskôr ich odovzdala vzdušným silám. 
 Švédsko
* Spoločnosť Rikets Allmänna Kartverk používala 5 strojov NC 701, ktoré boli zakúpené vo Francúzsku, medzi rokmi 1962 – 1970 na letecké mapovanie. 
 Sovietsky zväz
* Aeroflot používal niekoľko koristných Si-204 v úlohe kuriérneho stroja. 
 Holandsko

## Špecifikácie (Siebel Si 204D)
right|370px
### Technické údaje
* **Posádka:** 2
* **Kapacita:** 8 miest
* **Dĺžka:** 
* **Rozpätie:** 
* **Plocha krídel:** 
* **Výška:** 
* **Hmotnosť (prázdna):** 
* **Hmotnosť (vzletová):** 
* **Pohonná jednotka:** 2x vzduchom chladený invertný dvanásťvalec Argus As-411R, s výkonom 426,59 kW (580 hp)

### Výkony
* **Maximálna rýchlosť:** /h 
* **Dostup:** 
* **Dolet:** 

### Výzbroj
* 1x guľomet 131N v streleckej veži na chrbte lietadla
*  bômb 

## Zdroj

* http://www.army.cz/avis/a%20report2003/07/28.htm
* http://www.preservedaxisaircraft.com/Luftwaffe/siebel/siebel.htm 
## Externé odkazy
* http://forum.valka.cz/viewtopic.php/p/183701#183701
* http://www.detektorweb.cz/index.4me?s=show&i=2437&mm=1&vd=1
* http://www.planes.cz/cs/photo/1105138/aero-c-3b-mi-11-preserved-praha-kbely-lkkb/

Kategória:Nemecké dopravné lietadlá
Kategória:Lietadlá druhej svetovej vojny
Kategória:Lietadlá Siebel